**Zmluva o zriadení vecného bremena v prospech tretej osoby**

č. 22020200122

*(ďalej tiež ako „****zmluva****“ v príslušnom gramatickom tvare)*

*uzatvorená podľa ustanovenia § 50 v spojení s ustanovením § 151n a nasl. zákona č.40/1964 Zb. Občiansky zákonník v znení neskorších predpisov*

**Článok I.**

**Zmluvné strany**

**1/Povinný z vecného bremena:**

Meno a priezvisko:

Trvale bytom:

Dátum narodenia:

Rodné číslo:

Štátna príslušnosť:

Kontakt:

Email:

a

Meno a priezvisko:

Trvale bytom:

Dátum narodenia:

Rodné číslo:

Štátna príslušnosť:

Kontakt:

Email:

a

Meno a priezvisko:

Trvale bytom:

Dátum narodenia:

Rodné číslo:

Štátna príslušnosť:

a

Meno a priezvisko:

Trvale bytom:

Dátum narodenia:

Rodné číslo:

Štátna príslušnosť:

Kontakt:

Email:

a

Meno a priezvisko:

Trvale bytom:

Dátum narodenia:

Rodné číslo:

Štátna príslušnosť:

Kontakt:

Email:

*(ďalej len* ***„povinní z vecného bremena“*** *v príslušnom gramatickom tvare)*

a

**2/Investor:**

Obchodné meno:IFOND, s.r.o

Sídlo: 1. mája 973/3, 01701 Považská Bystrica

Zastúpený: Ing. Darina Tokarčíková, konateľ

IČO: 45242089

IČ DPH: SK2022916269

DIČ: 2022916269

Zapísaná v Obchodnom registri Okresného súdu Trenčín, Oddiel: Sro, Vložka č.: 33464/R

SWIFT:

IBAN:

*(ďalej len „****investor****“ v príslušnom gramatickom tvare )*

**uzavierajú nasledujúcu zmluvu o zriadení vecného bremena v prospech tretej osoby – oprávneného z vecného bremena, ktorým je:**

**3/Oprávnený z vecného bremena:**

Obchodné meno:  **Považská vodárenská spoločnosť, a.s.**

Sídlo: Nová 133, 017 01 Považská Bystrica

zastúpená: Ing. Ján Balušík, predseda predstavenstva

 Ing. Jaroslav Lagiň, člen predstavenstva

IČO: 36 672 076

IČ DPH: SK 2022237547

Bankové spojenie:

Číslo účtu IBAN:

Registrácia: zapísaná v Obchodnom registri Okresného súdu Trenčín, oddiel: Sa, vložka číslo: 10421/R

*( ďalej len „****oprávnený z vecného bremena****“ v príslušnom gramatickom tvare)*

*(ďalej povinný z vecného bremena, investor a oprávnený z vecného bremena spolu tiež aj ako* ***„zmluvné strany“*** *v príslušnom gramatickom tvare)*

**Článok II.**

**Úvodné ustanovenia**

1. Povinní z vecného bremena sú podieloví spoluvlastníci nehnuteľnosti - pozemkunachádzajúceho sa v katastrálnom území Jasenica**,** obec: Jasenica, okres: Považská Bystrica, a to:
	* pozemok parcelné číslo: ................, druh pozemku - ostatná plocha o výmere 290 m2, zapísaný na liste vlastníctva číslo ..........,vedený na Okresnom úrade Považská bystrica, katastrálny odbor. Všetci podieloví spoluvlastníci vlastnia rovnaké podiely o veľkosti spoluvlastníckeho podielu ¼ k celku.

*(ďalej len „****pozemok****“).*

1. Investor na základe rozhodnutia Okresného úradu Považská Bystrica, odbor starostlivosti o životné prostredie č.2018/003524-00004ZBI A-20 zo dňa 22.mája 2019 realizuje stavbu - SO 05 Rozšírenie splaškovej kanalizácie *(ďalej len „****stavba****“)*, v rámci ktorej bolo na pozemku špecifikovanom v bode 1 tohto článku uložené kanalizačné potrubie pre rodinné domy.

**Článok III**

**Predmet zmluvy**

1. Zmluvné strany sa dohodli, že povinní z vecného bremena touto zmluvou zriaďujú v prospech tretej osoby - oprávneného z vecného bremena, vecné bremeno, ako vecné právo spočívajúce v povinnosti povinných z vecného bremena strpieť na časti pozemku parc. č. ................., druh pozemku ostatná plocha o výmere 290 m2 právo
	1. umiestnenia kanalizačného potrubia DN 300 s ochranným pásmom v šírke 1,5m od vonkajšieho pôdorysného okraja uloženého potrubia na obidve strany, čo predstavuje plochu vecného bremena o výmere 290 m2, podľa Geometrického plánu č.............., vyhotoveného dňa 17.08.2020 Ing. Jurajom Palkom, autorizačne overeného dňa 17.08.2020 Ing. Stanislavom Gejdošom , autorizovaným geodetom a kartografom a úradne overeného katastrálnym odborom Okresného úradu Považská Bystrica dňa 03.09.2020 pod číslom ..............,
	2. umožnenia vstupu v nevyhnutnej miere na dotknutý pozemok automobilmi, mechanizmami a pešo za účelom výkonu prác spojených s prevádzkou, údržbou, odstraňovaním porúch, vykonávaním opráv a  rekonštrukcií verejnej kanalizácie.
2. Zriadenie vecného bremena na pozemku špecifikovanom v čl. II ods.1 spočíva:
	1. v práve investora umiestniť stavbu a v povinnosti povinného z vecného bremena strpieť umiestnenie stavby na pozemku v rozsahu vymedzenom geometrickým plánom podľa ods.2 tohto článku,
	2. v práve oprávneného v nevyhnutnej miere vstupovať na dotknutý pozemok za účelom prístupu k stavbe v súvislosti s jej prevádzkovaním, vykonaním jej údržby a opráv a v povinnosti povinného strpieť takýto vstup.
3. Oprávnený z vecného bremena sa zaväzuje:
	1. zaťažený pozemok užívať výlučne na účely podľa tejto zmluvy, v rozsahu a spôsobom vyplývajúcim z tejto zmluvy a z geometrického plánu,
	2. udržiavať poriadok a čistotu počas a po každom vykonanom zásahu na dotknutom pozemku, uviesť dotknutý pozemok minimálne do rovnakého stavu, v akom bol pred vykonaním zásahu, pričom náklady na zachovanie, údržbu a úpravy dotknutého pozemku bude znášať oprávnený z vecného bremena v rozsahu, ktorý je nevyhnutný na prinavrátenie dotknutého pozemku do pôvodného stavu, po vykonaní práv vyplývajúcich mu z vecného bremena,
	3. na vlastné náklady odstrániť škody na majetku povinného z vecného bremena, pokiaľ takéto budú spôsobené v súvislosti s vykonávaním činnosti oprávneného na dotknutom pozemku,
	4. opravy a údržby stavby vykonávať na vlastné náklady.
4. Povinný z vecného bremena sa zaväzuje, že:
	1. strpí výkon práv vyplývajúcich z vecného bremena oprávneným z vecného bremena a obmedzenie vo výkone svojich vlastníckych práv na dotknutom pozemku v rozsahu stanovenom touto zmluvou,
	2. umožní oprávnenému z vecného bremena užívanie dotknutého pozemku na účely, pre ktoré vzniká toto vecné bremeno a na tieto účely poskytne potrebnú súčinnosť,
	3. vo vymedzenom pásme ochrany nad vybudovaným kanalizačným potrubím v zmysle čl. III ods.2 nebude vysádzať trvalé porasty (hlboko koreniace stromy), umiestňovať skládky, vykonávať terénne úpravy (neprimerane znižovať alebo zvyšovať krytie potrubia, vykonávať zemné práce), nebude umiestňovať stavby, konštrukcie alebo iné podobné zariadenia alebo vykonávať činnosti, ktoré obmedzujú prístup ku kanalizácii alebo ktoré by mohli ohroziť jeho technický stav.
5. Oprávnený z vecného bremena práva vyplývajúce z vecného bremena prijíma a povinný z vecného bremena sa zaväzuje výkon práv vyplývajúcich z vecného bremena strpieť spôsobom uvedeným v tejto zmluve v celom rozsahu a zdržať sa konaní, ku ktorým sa v tejto zmluve zaviazal.
6. Vecné bremeno sa zriaďuje časovo neobmedzene a je v zmysle § 151n Občianskeho zákonníka spojené s vlastníctvom zaťaženého pozemku a pri prevode vlastníctva prechádza spolu s pozemkom na nového nadobúdateľa, resp. na právnych nástupcov zmluvných strán.

**Článok IV**

**Odplata za zriadenie vecného bremena**

1. Zmluvné strany sa dohodli, že vecné bremeno vymedzené v čl. III tejto zmluvy zriaďujú bezodplatne.

**Článok V**

**Nadobudnutie práva zodpovedajúceho vecnému bremenu**

1. Zmluvné strany berú na vedomie, že oprávnený z vecného bremena, nadobudne právo zodpovedajúce vecnému bremenu dňom vkladu práva zodpovedajúceho vecnému bremenu do katastra nehnuteľností, v zmysle zákona č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam v znení neskorších predpisov, a to na základe rozhodnutia okresného úradu, katastrálneho odboru o jeho povolení. Do tejto doby sú zmluvné strany viazané svojimi zmluvnými prejavmi zachytenými v tejto zmluve.
2. Investor sa zaväzuje podať návrh na vklad práva zodpovedajúceho vecnému bremenu do katastra nehnuteľností (spolu so všetkými prílohami, ktoré vyžadujú príslušné právne predpisy) bez zbytočného odkladu po podpísaní tejto zmluvy zmluvnými stranami. Náklady spojené s návrhom na vklad do katastra nehnuteľností znáša investor.
3. Povinní z vecného bremena a oprávnený z vecného bremena poverujú a splnomocňujú investora na všetky úkony súvisiace s katastrálnym konaním týkajúcich sa vkladu práva zodpovedajúceho vecnému bremenu, podľa tejto zmluvy, do katastra nehnuteľností, prípadné dopĺňanie návrhu na vklad, nahliadanie do spisu, podávanie informácií a úradom požadovaných podkladov. Investor týmto toto splnomocnenie prijíma.
4. Povinní a oprávnený z vecného bremena sa zaväzujú poskytnúť investorovi potrebnú súčinnosť pri realizácii všetkých úkonov súvisiacich s katastrálnym konaním týkajúcich sa vkladu vecného bremena podľa tejto zmluvy do katastra nehnuteľností.
5. Zmluvné strany sa zaväzujú, že v prípade, ak okresný úrad, katastrálny odbor rozhodne o prerušení, zastavení konania alebo zamietnutí návrhu na vklad do katastra nehnuteľností podľa tejto zmluvy, zmluvné strany sa dohodli, že vyvinú vzájomnú súčinnosť, aby predmetné nedostatky v zmluve odstránili najneskôr do 3 pracovných dní od doručenia príslušného rozhodnutia, a teda sú povinní uzavrieť dodatok k zmluve o zriadení vecného bremena alebo uzavrieť novú zmluvu o zriadení vecného bremena tak, aby bol zabezpečený účel zmluvy.

**Článok VI**

**Záverečné ustanovenia**

1. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia oprávneným z vecného bremena podľa § 47a zákona č. 40/1964 Zb. Občiansky zákonník v znení neskorších predpisov *(ďalej len ako* ***„Občiansky zákonník“****)* a v nadväznosti na § 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
2. Pred podpisom tejto zmluvy boli povinní z vecného bremena, ako dotknuté osoby informovaní, že budú spracúvané ich osobné údaje, ktoré sú nevyhnutné na plnenie tejto zmluvy a pri spracúvaní ich osobných údajov ako dotknutej osoby bude postupované podľa nariadenia Európskeho parlamentu a Rady (EÚ) č. 216/679 o ochrane fyzických osôb pri spracúvaní osobných údajov a o voľnom pohybe takýchto údajov a súvisiacimi predpismi a podľa zákona č 18/2018 Z. z. o ochrane osobných údajov a o zmene a doplnení niektorých zákonov. Dotknutá osoba jednotlivo aj kolektívne berie tieto informácie na vedomie.
3. Zmluvné strany vyhlasujú, že sú plne spôsobilé k právnym úkonom a ich zmluvná voľnosť nie je obmedzená, čo osvedčujú pripojením svojich podpisov pod text zmluvy.
4. Zmluvné strany vyhlasujú, že si túto zmluvu pred jej podpisom prečítali, jej obsahu porozumeli, že táto je uzavretá podľa ich pravej a slobodnej vôle, určite, vážne a zrozumiteľne, nie v tiesni, ani za nápadne nevýhodných podmienok, na znak čoho túto vlastnoručne podpisujú.
5. Zmluvné strany sa dohodli, že túto zmluvu možno meniť a dopĺňať po vzájomnej dohode zmluvných strán formou písomne vyhotovených dodatkov k zmluve, na ktorých platnosť sa vyžaduje, aby boli podpísané oprávnenými zástupcami zmluvných strán.
6. Zmluva je vyhotovená v 8 rovnopisoch, z ktorých sú štyri určené pre oprávneného z vecného bremena, jeden pre investora, jeden pre povinného z vecného bremena a dva sú určené pre príslušný okresný úrad, katastrálny odbor.
7. Na práva a povinnosti zmluvných strán neupravené touto zmluvou sa použijú príslušné ustanovenia Občianskeho zákonníka a ostatných všeobecne záväzných právnych predpisov platných a účinných v Slovenskej republike.

V Považskej Bystrici, dňa ..............

Povinný z vecného bremena :

...........................................

...........................................

...........................................

...........................................

...........................................

V Považskej Bystrici, dňa ..............

Za investora:

...........................................

IFOND, s. r. o., [Ing. Darina Tokarčíková](https://www.finstat.sk/spolocnici-konatelia?query=Ing.%20Darina%20Tokar%C4%8D%C3%ADkov%C3%A1%20@Pova%C5%BEsk%C3%A1%20Bystrica), konateľ

**Súhlas tretej osoby - oprávneného z vecného bremena s touto zmluvou:**

V Považskej Bystrici dňa: ..............

Za tretiu osobu - oprávneného z vecného bremena:

**Považská vodárenská spoločnosť, a. s.**

...................................................... ...........................................................

 Ing. Ján Balušík Ing. Jaroslav Lagiň

 predseda predstavenstva člen predstavenstva